Diari Oficial de la Generalitat Valenciana


Sumari del DOGV 3090, del 01-10-1997 (1997/10423)

ACORD de 2 de setembre de 1997, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Picanya.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   ALTRES ANUNCIS - EXPROPIACIONS

Número del document
:   1997/10471


Data del document
:   02-09-1997

Organisme emissor
:   Conselleria de Presidència

Tipus de document
:   Acord

3249 ACORD de 2 de setembre de 1997, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Picanya. [97/X10421]
  
El Govern Valencià, en la reunió del dia 2 de setembre de 1997, adoptà l'acord següent:
  
L'Ajuntament de Picanya, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de pavimentació i millora del sanejament dels carrers Oriola i Sant Josep.
  
Aquesta declaració d'urgent ocupació es justifica per les següents raons:
  
1. La previsió per part de l'Ajuntament de Picanya d'executar l'obra de clavegueram, que en l'actualitat s'està fent al c/ Oriola d'aquest terme municipal.
  
2. El projecte de clavegueram citat, entre les seues determinacions, preveu l'execució d'una vorera de 8 m. d'ampla, que inclou un carril bici de 3 m, una jardinera central d'1m i 4m de passeig per a vianants. Tanmateix, el projecte preveu l'eixamplament de la calçada, reculant la vorera actual a 2m, per tal de possibilitar un millor trànsit de vehicles.
  
3. Amb data 18 de juliol de 1996, l'Ajuntament en ple va adjudicar l'execució de l'obra a l'empresa Construcciones Nagarés, SL; actualment aquesta obra es troba en fase d'execució, i és necessària i urgent l'obtenció del sòl propietat dels germans Silla Gozalvo, per tal de donar compliment a l'acord plenari i, en definitiva, a la correcta realització de les previsions del projecte de clavegueram del c/ Oriola.
  
4. L'obra a què s'està fent referència està inclosa en el Pla Provincial d'Obres i Serveis de la Diputació de València de 1996.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i no es van presentar al·legacions. En l'expedient consten l'aprovació del projecte tècnic d'obres, l'acta de replanteig i l'oportuna retenció de crèdit.
  
Per tot això i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Picanya per a l'execució del projecte de pavimentació i millora del sanejament dels carrers Oriola i Sant Josep.
  
Relació de béns afectats
  
Nom dels propietaris: Sr. Salvador i Sr. José Silla Gozalvo, veïns de Torrent, carrer Camí Reial, número 98, i carrer 25 d'abril, número 27, respectivament.
  
Descripció de la finca: parcel·la de terreny de 189'6 m2 de superfície sítia al terme municipal de Picanya, confrontant: pel nord amb la propietat del Sr. Ricardo Navarro Garcés; pel sud, amb la Coop. Citrícola Provincial de València; per l'est, amb el carrer Oriola; i per l'oest, amb la resta de la parcel·la.
  
Aquest acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament al·legacions als sols efectes de reparar possibles errors que s'hagen produït en relacionar els béns afectats per la urgent ocupació.
  
Contra aquest Acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que les persones interessades puguen exercitar qualsevol altre recurs que estimen oportú.
  
València, 2 de setembre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO